CELEX: 32003D0241
Language: el
Date: 2003-03-26 00:00:00
Title: 2003/241/ΕΚ: Απόφαση της Επιτροπής, της 26ης Μαρτίου 2003, για την τροποποίηση της απόφασης 1999/391/ΕΚ της Επιτροπής, της 31ης Μαΐου 1999, σχετικά με το ερωτηματολόγιο αναφορικά προς την οδηγία 96/61/ΕΚ του Συμβουλίου για την ολοκληρωμένη πρόληψη και έλεγχο της ρύπανσης (IPPC) (εφαρμογή της οδηγίας 91/692/ΕΟΚ του Συμβουλίου) (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 881]

Avis juridique important

|

32003D0241

2003/241/ΕΚ: Απόφαση της Επιτροπής, της 26ης Μαρτίου 2003, για την τροποποίηση της απόφασης 1999/391/ΕΚ της Επιτροπής, της 31ης Μαΐου 1999, σχετικά με το ερωτηματολόγιο αναφορικά προς την οδηγία 96/61/ΕΚ του Συμβουλίου για την ολοκληρωμένη πρόληψη και έλεγχο της ρύπανσης (IPPC) (εφαρμογή της οδηγίας 91/692/ΕΟΚ του Συμβουλίου) (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 881]  

Επίσημη Εφημερίδα αριθ. L 089 της 05/04/2003 σ. 0017 - 0023

Απόφαση της Επιτροπήςτης 26ης Μαρτίου 2003για την τροποποίηση της απόφασης 1999/391/ΕΚ της Επιτροπής, της 31ης Μαΐου 1999, σχετικά με το ερωτηματολόγιο αναφορικά προς την οδηγία 96/61/ΕΚ του Συμβουλίου για την ολοκληρωμένη πρόληψη και έλεγχο της ρύπανσης (IPPC) (εφαρμογή της οδηγίας 91/692/ΕΟΚ του Συμβουλίου)[κοινοποιηθείσα υπό τον αριθμό Ε(2003) 881](Κείμενο που παρουσιάζει ενδιαφέρον για τον ΕΟΧ)(2003/241/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη,τη συνθήκη για την ίδρυση της Ευρωπαϊκής Κοινότητας,την οδηγία 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης(1), και ιδίως το άρθρο 16,την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον(2),Εκτιμώντας τα ακόλουθα:(1) Το άρθρο 16 παράγραφος 3 της οδηγίας 96/61/ΕΚ απαιτεί οι εκθέσεις για την εφαρμογή της οδηγίας και την αποτελεσματικότητά της ως προς άλλες κοινοτικές πράξεις για το περιβάλλον να καταρτίζονται σύμφωνα με τα άρθρα 5 και 6 της οδηγίας 91/612/ΕΟΚ.(2) Το άρθρο 16 παράγραφος 1 της οδηγίας 96/61/ΕΚ προβλέπει την ενοποίηση της έκθεσης για τα διαθέσιμα αντιπροσωπευτικά δεδομένα σχετικά με τις οριακές τιμές με τη γενική έκθεση για την εφαρμογή από το 2003.(3) Το άρθρο 5 της οδηγίας 91/692/ΕΟΚ απαιτεί η έκθεση να καταρτίζεται βάσει ερωτηματολογίου η σχεδιαγράμματος το οποίο εκπονεί η Επιτροπή επικουρούμενη από την επιτροπή που συγκροτείται βάσει του άρθρου 6 της οδηγίας.(4) Η πρώτη έκθεση κάλυψε την περίοδο από το 2000 έως και το 2002.(5) Η δεύτερη έκθεση θα καλύψει την περίοδο από το 2003 έως και το 2005.(6) Τα μέτρα που προβλέπει η παρούσα απόφαση είναι σύμφωνα με τη γνώμη που εξέφρασε η επιτροπή του άρθρου 6 της οδηγίας 91/692/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 1999/391/ΕΚ της Επιτροπής τροποποιείται ως εξής:Το ερωτηματολόγιο που επισυνάπτεται στην απόφαση 1999/391/ΕΚ της Επιτροπής αντικαθίσταται από το ερωτηματολόγιο που επισυνάπτεται στην παρούσα απόφαση.Άρθρο 2Τα κράτη μέλη χρησιμοποιούν το εν λόγω ερωτηματολόγιο ως βάση για να συντάξουν την έκθεση που πρέπει να υποβληθεί στην Επιτροπή σύμφωνα με το άρθρο 5 της οδηγίας 91/692/ΕΟΚ και το άρθρο 16 παράγραφος 3 της οδηγίας 96/61/ΕΚ για την περίοδο από το 2003 έως το 2005.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 26 Μαρτίου 2003.Για την ΕπιτροπήMargot WallströmΜέλος της Επιτροπής(1) ΕΕ L 257 της 10.10.1996, σ. 26.(2) ΕΕ L 377 της 31.12.1991, σ. 48.ΠΑΡΑΡΤΗΜΑΕΡΩΤΗΜΑΤΟΛΟΓΙΟ ΓΙΑ ΤΗΝ ΕΦΑΡΜΟΓΗ ΤΗΣ ΟΔΗΓΙΑΣ 96/61/EΚ ΣΧΕΤΙΚΑ ΜΕ ΤΗΝ ΟΛΟΚΛΗΡΩΜΕΝΗ ΠΡΟΛΗΨΗ ΚΑΙ ΕΛΕΓΧΟ ΤΗΣ ΡΥΠΑΝΣΗΣ (IPPC)1. ΓΕΝΙΚΗ ΠΕΡΙΓΡΑΦΗ1.1. Ποιες είναι οι κυριότερες μεταβολές που χρειάστηκε να γίνουν στην εθνική νομοθεσία και στο σύστημα έκδοσης αδειών με στόχο τη συμμόρφωση προς τον καθολικό σκοπό της οδηγίας που είναι η επίτευξη ολοκληρωμένης πρόληψης και ελέγχου της ρύπανσης η οποία είναι προϊόν των δραστηριοτήτων που απαριθμούνται στο παράρτημα Ι της οδηγίας;2. ΚΑΛΥΨΗ ΔΡΑΣΤΗΡΙΟΤΗΤΩΝ ΚΑΙ ΕΓΚΑΤΑΣΤΑΣΕΩΝ2.1. Για κάθε σημείο του παραρτήματος Ι [1.1, 2.3.α, 6.4 στοιχείο β) κ.λπ.], πόσες εγκαταστάσεις εμπίπτουν στις κατηγορίες που απαριθμούνται παρακάτω;- Όλες οι υφιστάμενες εγκαταστάσεις, κατά την έννοια του άρθρου 2 παράγραφος 4, οι οποίες βρίσκονταν σε επιχειρησιακή λειτουργία κατά το τέλος της περιόδου αναφοράς.- Υφιστάμενες εγκαταστάσεις για τις οποίες κοινοποιήθηκε στην αρμόδια αρχή κάποια ουσιαστική μεταβολή και για την οποία εκδόθηκε άδεια κατά την περίοδο αναφοράς.- Νέες εγκαταστάσεις (συμπεριλαμβάνονται και όσες δεν βρίσκονται ακόμη σε επιχειρησιακή λειτουργία) για τις οποίες εκδόθηκε άδεια κατά την περίοδο αναφοράς.Για να απαντηθεί η εν λόγω ερώτηση, υπογραμμίζεται ότι η ίδια εγκατάσταση μπορεί να διεξάγει δραστηριότητες που εμπίπτουν σε διαφορετικά σημεία. Πρέπει να αναφερθούν όλες οι σχετικές δραστηριότητες (ακόμη και αν αυτό σημαίνει ότι η εγκατάσταση μετράται περισσότερες από μία φορές). Εφόσον πολλές χημικές εγκαταστάσεις διεξάγουν περισσότερες από μία δραστηριότητες, όπως ορίζεται στα σημεία του τμήματος 4, πρέπει να δοθούν μόνο τα συνολικά στοιχεία για το τμήμα 4 (δηλαδή όχι στοιχεία για τα επιμέρους σημεία).Πίνακας 1Κατηγορίες δραστηριοτήτων για τις οποίες πρέπει να αναφερθεί ο συνολικός αριθμός εγκαταστάσεων>ΘΕΣΗ ΠΙΝΑΚΑ>2.2. Ποιος είναι ο συνολικός αριθμός εγκαταστάσεων IPPC στο τέλος της περιόδου αναφοράς;Για να απαντηθεί η εν λόγω ερώτηση, πρέπει να ληφθεί μέριμνα ούτως ώστε να μη μετρηθεί η ίδια εγκατάσταση περισσότερες από μία φορές, ακόμη και εάν διεξάγει αρκετές από τις δραστηριότητες που αναφέρονται στο παράρτημα Ι.3. ΘΕΜΕΛΙΩΔΕΙΣ ΥΠΟΧΡΕΩΣΕΙΣ ΤΟΥ ΦΟΡΕΑ3.1. Ποια μέτρα έχουν ληφθεί ώστε οι αρμόδιες αρχές να μπορούν να διασφαλίσουν ότι οι εγκαταστάσεις λειτουργούν σύμφωνα με τις γενικές αρχές που ορίζονται στο άρθρο 3;4. ΥΦΙΣΤΑΜΕΝΕΣ ΕΓΚΑΤΑΣΤΑΣΕΙΣ4.1. Ποια δεσμευτικά από νομική άποψη μέτρα ή διοικητικά σχέδια έχουν θεσπιστεί προκειμένου να διασφαλιστεί ότι υπάρχει συμμόρφωση με τις απαιτήσεις που μνημονεύονται στο άρθρο 5 παράγραφος 1 έως ότου λήξει η μεταβατική περίοδος που προβλέπεται στο συγκεκριμένο άρθρο;5. ΑΙΤΗΣΕΙΣ ΕΚΔΟΣΗΣ ΑΔΕΙΑΣ5.1. Τι προβλέπεται στην εθνική νομοθεσία ώστε οι αιτήσεις έκδοσης άδειας να περιλαμβάνουν όλες τις πληροφορίες που απαιτούνται βάσει του άρθρου 6;6. ΣΥΝΤΟΝΙΣΜΟΣ ΤΗΣ ΔΙΑΔΙΚΑΣΙΑΣ ΚΑΙ ΤΩΝ ΟΡΩΝ ΕΚΔΟΣΗΣ ΑΔΕΙΩΝ6.1. Ποια αρχή ή αρχές είναι συναρμόδιες για την έκδοση αδειών εγκαταστάσεων IPPC;6.2. Τι προβλέπεται στην εθνική νομοθεσία ώστε να υπάρχει πλήρης συντονισμός διαδικασίας και όρων έκδοσης αδειών όταν εμπλέκονται αρμόδιες αρχές περισσότερες της μίας; Πώς λειτουργεί στην πράξη ο συντονισμός αυτός;7. ΟΡΟΙ ΕΚΔΟΣΗΣ ΑΔΕΙΑΣ7.1. Πληρότητα των όρων έκδοσης άδειας7.1.1. Τι προβλέπεται στην εθνική νομοθεσία ώστε η άδεια να περιέχει όλες τις απαιτήσεις που περιγράφονται λεπτομερώς στο άρθρο 9; Πιο συγκεκριμένα, εξηγήστε λεπτομερώς τι προβλέπεται για τα παρακάτω:- οριακές τιμές ρύπων που εκπέμπονται στον ατμοσφαιρικό αέρα και στο νερό,- ελαχιστοποίηση της διασυνοριακής ή σε μεγάλη απόσταση ρύπανσης,- προστασία του εδάφους και των υπόγειων υδάτων,- διαχείριση αποβλήτων,- αποδοτική χρήση της ενέργειας,- απαιτήσεις όσον αφορά την παρακολούθηση των απορρίψεων,- πρόληψη ατυχημάτων και περιορισμός των συνεπειών τους,- μέτρα αντιμετώπισης αντικανονικών συνθηκών λειτουργίας,- αποκατάσταση του χώρου μετά την οριστική παύση των δραστηριοτήτων (απαίτηση για "ικανοποιητική μορφή"),- ειδικές διατάξεις για τις εγκαταστάσεις που αναφέρονται στο σημείο 6.6 του παραρτήματος Ι.7.2. Καταλληλότητα και επάρκεια των όρων έκδοσης άδειας7.2.1. Με τι νομοθετικές διατάξεις, διαδικασίες και κριτήρια τίθενται οι οριακές τιμές εκπομπής ρύπων και λοιποί όροι έκδοσης άδειας, ώστε να εξασφαλίζεται υψηλός βαθμός προστασίας του περιβάλλοντος ως συνόλου; Έχουν εκδοθεί οιεσδήποτε ειδικές κατευθυντήριες γραμμές για τις αρμόδιες αρχές; Εάν ναι, δώστε πληροφορίες για το είδος των κατευθυντήριων γραμμών που έχουν εκδοθεί.7.2.2. Τι είδους (δεσμευτικές ή μη) κατευθύνσεις υπάρχουν στα κράτη μέλη για να καθορίζονται οι βέλτιστες διαθέσιμες τεχνικές;7.2.3. Πώς συνεκτιμώνται, γενικώς ή κατά περίπτωση, οι πληροφορίες που δημοσιεύονται από την Επιτροπή κατά την έννοια του άρθρου 16 παράγραφος 2 ή από διεθνείς οργανισμούς, για τον καθορισμό των βέλτιστων διαθέσιμων τεχνικών;7.2.4. Πόσο χρήσιμες είναι οι πληροφορίες που δημοσιεύονται από την Επιτροπή σύμφωνα με το άρθρο 16 παράγραφος 2, ως πηγή πληροφοριών για τον καθορισμό των οριακών τιμών εκπομπής ρύπων, ισοδύναμων παραμέτρων και τεχνικών μέτρων που βασίζονται στις βέλτιστες διαθέσιμες τεχνικές; Πώς μπορούν να βελτιωθούν;7.2.5. Τι μέτρα έχουν ληφθεί ως εγγύηση ότι οι οριακές τιμές εκπομπής ρύπων καθώς και οι ισοδύναμες παράμετροι και τα τεχνικά μέτρα του άρθρου 9 παράγραφος 3 βασίζονται στις βέλτιστες διαθέσιμες τεχνικές, χωρίς να προκρίνεται κάποια συγκεκριμένη τεχνική ή τεχνολογία αλλά με συνεκτίμηση των τεχνικών χαρακτηριστικών της εγκατάστασης, της γεωγραφικής της θέσης και των τοπικών περιβαλλοντικών συνθηκών;7.2.6. Τι είδους (δεσμευτικές ή μη) κατευθύνσεις υπάρχουν στα κράτη μέλη σχετικά με τις προϋποθέσεις παρακολούθησης της απόρριψης αποβλήτων, που πρέπει να περιληφθούν στην άδεια;7.2.7. Ποια είναι η πείρα που διαθέτετε όσον αφορά τις διεπαφές μεταξύ των απαιτήσεων έκδοσης άδειας σύμφωνα με την οδηγία IPPC και την οδηγία για την καθιέρωση συστήματος για την εμπορία των δικαιωμάτων εκπομπών αερίων του θερμοκηπίου στην Ευρωπαϊκή Κοινότητα η οποία τροποποιεί την οδηγία 96/61/ΕΚ;Σημείωση:Δεν απαιτείται από τα κράτη μέλη να απαντήσουν στην εν λόγω ερώτηση, εάν το κοινοτικό σύστημα για την εμπορία των δικαιωμάτων εκπομπών αερίων του θερμοκηπίου δεν έχει αρχίσει να εφαρμόζεται από την 1η Ιανουαρίου 2005 όπως προβλέπεται.7.3. Διαθέσιμα αντιπροσωπευτικά δεδομένα7.3.1. Αναφέρατε διαθέσιμα αντιπροσωπευτικά δεδομένα για τις οριακές τιμές τις καθοριζόμενες ανά ειδική κατηγορία δραστηριοτήτων σύμφωνα με το παράρτημα Ι και, αναλόγως, τις βέλτιστες διαθέσιμες τεχνικές από τις οποίες προκύπτουν οι τιμές αυτές. Εξηγήστε πώς επελέγησαν και συγκεντρώθηκαν αυτά τα δεδομένα.Πριν ή κατά τη διάρκεια της περιόδου αναφοράς, η Επιτροπή δύναται να υποδεικνύει κατευθύνσεις προκειμένου να απαντηθεί η εν λόγω ερώτηση.7.3.2. Τι είδους όροι, εκτός από τις οριακές τιμές εκπομπής, έχουν τεθεί για την έκδοση άδειας; Πιο συγκεκριμένα, δώστε παραδείγματα:- ισοδύναμων παραμέτρων και τεχνικών μέτρων που συμπληρώνουν τις οριακές τιμές εκπομπής στην άδεια,- ισοδύναμων παραμέτρων και τεχνικών μέτρων που αντικαθιστούν τις οριακές τιμές εκπομπής,- όρων που αφορούν την προστασία του εδάφους και των υπόγειων υδάτων, τη διαχείριση των αποβλήτων, την αποδοτική χρήση ενέργειας, τις απαιτήσεις παρακολούθησης της απόρριψης αποβλήτων, την πρόληψη ατυχημάτων και τον περιορισμό των συνεπειών τους, τα μέτρα αντιμετώπισης αντικανονικών συνθηκών λειτουργίας και αποκατάστασης του χώρου μετά την οριστική παύση των δραστηριοτήτων,- όρων σχετικά με τα συστήματα περιβαλλοντικής διαχείρισης.8. ΓΕΝΙΚΟΙ ΔΕΣΜΕΥΤΙΚΟΙ ΚΑΝΟΝΕΣ8.1. Προβλέπεται στην εθνική νομοθεσία η δυνατότητα θέσπισης, για ορισμένες κατηγορίες εγκαταστάσεων, κάποιων απαιτήσεων υπό μορφή γενικών δεσμευτικών κανόνων αντί ενσωμάτωσης αυτών στους όρους της εκάστοτε άδειας;8.2. Για ποιες κατηγορίες εγκαταστάσεων έχουν θεσπιστεί γενικοί δεσμευτικοί κανόνες; Με τι μορφή εμφανίζονται αυτοί οι κανόνες;9. ΠΟΙΟΤΙΚΑ ΠΡΟΤΥΠΑ ΓΙΑ ΤΟ ΠΕΡΙΒΑΛΛΟΝ9.1. Πώς αντιμετωπίζει η εθνική νομοθεσία την ανάγκη λήψης πρόσθετων μέτρων σε περιπτώσεις κατά τις οποίες οι βέλτιστες διαθέσιμες τεχνικές δεν αρκούν για την ικανοποίηση ενός ποιοτικού προτύπου για το περιβάλλον προβλεπόμενου ή οριζόμενου σύμφωνα με την κοινοτική νομοθεσία;9.2. Έχουν παρουσιαστεί τέτοιες περιπτώσεις; Εάν ναι, δώστε παραδείγματα για τα πρόσθετα μέτρα.10. ΕΞΕΛΙΞΕΙΣ ΟΣΟΝ ΑΦΟΡΑ ΤΙΣ ΒΕΛΤΙΣΤΕΣ ΔΙΑΘΕΣΙΜΕΣ ΤΕΧΝΙΚΕΣ10.1. Τι μέτρα έχουν ληφθεί ώστε οι αρμόδιες αρχές να παρακολουθούν πώς εξελίσσονται οι βέλτιστες διαθέσιμες τεχνικές ή να ενημερώνονται σχετικά;11. ΜΕΤΑΤΡΟΠΕΣ ΤΩΝ ΕΓΚΑΤΑΣΤΑΣΕΩΝ11.1. Ποιες είναι οι νομοθετικές διατάξεις, διαδικασίες και πρακτικές μέσω των οποίων διεκπεραιώνονται οι μετατροπές που επιφέρουν οι επιχειρήσεις στις εγκαταστάσεις τους;11.2. Πώς κρίνουν οι αρμόδιες αρχές κατά πόσον μια μεταβολή μπορεί να έχει επιπτώσεις στο περιβάλλον [άρθρο 2 παράγραφος 10 στοιχείο α)] ή/και κατά πόσον μια τέτοια μεταβολή μπορεί να έχει σοβαρές αρνητικές επιπτώσεις για την υγεία του ανθρώπου και για το περιβάλλον [άρθρο 2 παράγραφος 10 στοιχείο β)];12. ΕΠΑΝΕΞΕΤΑΣΗ ΚΑΙ ΑΝΑΠΡΟΣΑΡΜΟΓΗ ΤΩΝ ΟΡΩΝ ΤΗΣ ΑΔΕΙΑΣ12.1. Ποιες είναι οι νομοθετικές διατάξεις, διαδικασίες και πρακτικές που αφορούν την επανεξέταση και αναπροσαρμογή των όρων έκδοσης αδειών από την αρμόδια αρχή;12.2. Προσδιορίζεται στην εθνική νομοθεσία η συχνότητα επανεξέτασης και, όταν κρίνεται αναγκαίο, η συχνότητα αναπροσαρμογής των όρων έκδοσης άδειας, ή αυτό γίνεται με άλλους τρόπους;13. ΣΥΜΜΟΡΦΩΣΗ ΠΡΟΣ ΤΟΥΣ ΟΡΟΥΣ ΤΗΣ ΑΔΕΙΑΣ13.1. Περιγράψτε σε γενικές γραμμές τις νομοθετικές διατάξεις, διαδικασίες και πρακτικές που εγγυώνται τη συμμόρφωση προς τους όρους έκδοσης άδειας.13.2. Ποιες νομοθετικές διατάξεις, διαδικασίες και πρακτικές εγγυώνται ότι οι επιχειρήσεις θα ενημερώνουν σε τακτική βάση τις αρμόδιες αρχές για τα αποτελέσματα της παρακολούθησης απορρίψεων αποβλήτων και χωρίς αναβολή για τυχόν συμβάν ή ατύχημα που επηρεάζει σοβαρά το περιβάλλον;13.3. Με ποιον τρόπο προβλέπεται στην εθνική νομοθεσία το δικαίωμα ή/και η υποχρέωση των αρμόδιων αρχών να πραγματοποιούν επιτόπου επιθεωρήσεις;13.4. Τι διαδικασίες και πρακτικές προβλέπονται για την πραγματοποίηση τακτικών επιτόπου επιθεωρήσεων από τις αρμόδιες αρχές; Όταν δεν διενεργούνται τακτικές επιτόπου επιθεωρήσεις, πώς επαληθεύουν οι αρμόδιες αρχές τα στοιχεία που δίνουν οι επιχειρήσεις;13.5. Τι κυρώσεις ή άλλα μέτρα προβλέπονται σε περιπτώσεις μη συμμόρφωσης προς τους όρους της άδειας; Υπήρξαν περιπτώσεις επιβολής κυρώσεων ή λήψης άλλων μέτρων κατά την περίοδο αναφοράς; (Εάν διατίθενται, αναφέρατε τις αντίστοιχες στατιστικές, χρησιμοποιώντας παραδείγματος χάριν το υπόδειγμα που παρέχει το καθοδηγητικό έγγραφο για την υποβολή εκθέσεων δυνάμει της σύστασης η οποία προβλέπει τα ελάχιστα κριτήρια για τις περιβαλλοντικές επιθεωρήσεις στα κράτη μέλη.)14. ΕΝΗΜΕΡΩΣΗ ΚΑΙ ΣΥΜΜΕΤΟΧΗ ΤΟΥ ΚΟΙΝΟΥ14.1. Τι προβλέπει η εθνική νομοθεσία σε ό,τι αφορά την ενημέρωση και συμμετοχή του κοινού στη διαδικασία έκδοσης άδειας; Ποιες είναι οι κυριότερες αλλαγές στην εθνική νομοθεσία και στο σύστημα αδειοδότησης που ήταν αναγκαίες προκειμένου να τηρηθούν οι επιπλέον απαιτήσεις που εισάγει το άρθρο 4 της οδηγίας που προβλέπει τη συμμετοχή του κοινού κατά την εκπόνηση ορισμένων σχεδίων και προγραμμάτων για το περιβάλλον και η οποία τροποποιεί τις οδηγίες 85/337/ΕΟΚ και 96/61/ΕΚ;Σημείωση:Δεν απαιτείται από τα κράτη μέλη να απαντήσουν στην εν λόγω ερώτηση, εάν η οδηγία για τη συμμετοχή του κοινού αρχίζει να ισχύει μετά την 1η Ιουλίου 2005.14.2. Πώς ενημερώνεται το κοινό σχετικά με τις αιτήσεις που υποβάλλονται, τις αποφάσεις που λαμβάνονται και τα αποτελέσματα της παρακολούθησης των απορρίψεων; Σε ποιο βαθμό χρησιμοποιείται το Ίντερνετ για αυτόν το σκοπό;14.3. Τι μέριμνα υπάρχει ώστε να ενημερώνεται το κοινό σχετικά με το δικαίωμά του να σχολιάζει τα έγγραφα για τα οποία γίνεται λόγος στο άρθρο 15 παράγραφος 1;14.4. Πόσο χρόνο έχει στη διάθεσή του το ευρύ κοινό για να διατυπώνει παρατηρήσεις επί των αιτήσεων έκδοσης άδειας πριν αποφασίσει η αρμόδια αρχή;14.5. Πώς συνεκτιμούν οι αρμόδιες αρχές τις παρατηρήσεις του κοινού όταν λαμβάνουν τις αποφάσεις τους;14.6. Σε ποιες περιπτώσεις μπορούν οι πολίτες να προσφεύγουν σε άλλη αρχή ή σε δικαστήριο εναντίον εκδοθείσας άδειας;14.7. Πώς επηρέασαν οι περιορισμοί του άρθρου 3 παράγραφοι 2 και 3 της οδηγίας 90/313/ΕΟΚ την πρόσβαση στις πληροφορίες και τη συμμετοχή του κοινού στη διαδικασία έκδοσης άδειας;15. ΔΙΑΣΥΝΟΡΙΑΚΗ ΣΥΝΕΡΓΑΣΙΑ15.1. Προβλέπεται στην εθνική νομοθεσία διακρατική ενημέρωση και συνεργασία ή ρυθμίζεται το ζήτημα με διμερείς ή πολυμερείς σχέσεις μεταξύ των κρατών μελών ή ακόμη με διοικητικές ρυθμίσεις;15.2. Πώς κρίνεται στην πράξη κατά πόσον η λειτουργία μιας εγκατάστασης μπορεί να έχει σοβαρές αρνητικές επιπτώσεις για το περιβάλλον άλλου κράτους μέλους;15.3. Πώς μεριμνά η εθνική νομοθεσία ή/και πρακτική ώστε το άμεσα ενδιαφερόμενο κοινό να έχει επαρκή πρόσβαση στις πληροφορίες και να συμμετέχει στη διαδικασία έκδοσης άδειας; Συνοδεύεται η συμμετοχή αυτή από το δικαίωμα έφεσης;16. ΣΧΕΣΗ ΜΕ ΑΛΛΑ ΚΟΙΝΟΤΙΚΑ ΜΕΣΑ16.1. Πώς βλέπουν τα κράτη μέλη την αποτελεσματικότητα της οδηγίας, σε σχέση μεταξύ άλλων με άλλα κοινοτικά μέσα για το περιβάλλον;16.2. Τι μέτρα έχουν ληφθεί ώστε η εφαρμογή της οδηγίας να συνάδει με την εφαρμογή άλλων κοινοτικών μέσων για το περιβάλλον;17. ΓΕΝΙΚΕΣ ΠΑΡΑΤΗΡΗΣΕΙΣ17.1. Υπάρχουν κάποια ειδικότερα θέματα όσον αφορά την εφαρμογή, τα οποία εγείρουν ανησυχίες στη χώρα σας; Εάν ναι, παρακαλούμε να διευκρινιστούν.